text: Ungdomssanktioner i stedet for fængsel 
  28 januar 2015 kl. 09.19
  Der er stor forskel på, hvornår danske kommuner bruger såkaldte ungdomssanktioner i stedet for fængsel som straf i sager mod kriminelle unge.
  Nu vil politikerne se nærmere på, hvorfor der er så store forskelle i de forskellige kommuner på, hvornår de benytter en ungdomssanktion og hvornår de benytter fængselsstraffe til unge under 18 år, det skriver Jyllandsposten onsdag.
  I følge avisen er Kolding er en af de kommuner i Danmark, der oftest tyr til denne løsning, når unge mellem 15 og 18 år skal afsone en straf.
  I 2013 blev fem af ni kriminelle unge i Kolding straffet med en ungdomssanktion.
  I Esbjerg Kommune blev syv unge straffet med en ungdomssanktion, og 11 fik en fængselsstraf.
  Til sammenligning blev ungdomssanktion som straf ikke brugt en eneste gang i de 63 sager, der var i Københavns Kommune.
  FAKTA
  Ungdomssanktionen er et alternativ til ubetinget fængselsstraf for unge mellem 15 og 18 år, som begår alvorlig kriminalitet. Muligheden for at idømme unge en ungdomssanktion har eksisteret siden 2012
  
  